שפיק כבהא

שפיק תאופיק כבהא (בערבית: شفيق توفيق كبها; ‏24 בספטמבר 1960 כפר קרע - 23 באוקטובר 2013) היה זמר ערבי-פלסטיני מישראל, שהתפרסם בעיקר בשנות ה-90 של המאה ה-20 ובעשור הראשון של המאה ה-21 כאחד מהאמנים המובילים בעולם הבידור בקרב הערבים הישראליים והפלסטינים. כבהא בן למשפחה מוסלמית מכפר קרע שבוואדי עארה, הוא השתלם מנעוריו בדקלום הקוראן. בגיל 16 הקים את להקתו הראשונה. כבהא הצטיין בסגנון מוזיקלי פופולרי המבוסס על שילוב של המסורות העממיות הערביות, בעיקר מוזיקת ריקוד דבקה וסגנון ג'בלי והשפעות מערביות מסוימות, שימוש בקלידים, בנוסף לכלים מסורתיים כמו חליל מיג'ווז. במרוצת הזמן הפך כבהא לזמר חתונות פעיל מאוד במאות אירועים משפחתיים כל שנה בקרב ערביי ישראל והפלסטינים מכל האזורים: מהגליל ועד רצועת עזה. הוא שר תכופות גם שירים פטריוטיים פלסטינים עם געגועים לשיבת הפליטים ומשום כך השלטונות הישראלים אסרו במשך עשור על כניסתו לשטחי יהודה ושומרון. כבהא הופיע גם במספר ארצות ערב, בעיקר ירדן, אך נתקל בקשיים להיכנס לתחומן בגלל החרם על אזרחי ישראל, לרבות ערבים ישראלים. כבהא שירבב תכופות בשיריו ובדבריו בקורת על מדיניותה של ישראל, ואף על זו של מצרים, למשל בשיתוף פעולה הביטחוני שלה עם ישראל. באחד מביקוריו אף גורש ממצרים. שפיק כבהא הקליט כ-10 אלבומים ויותר מ-100 קלטות. מרבית האלבומים שהקליט כללו גרסאות כיסוי לשירים מוכרים, מיעוטם הורכבו משירים שנכתבו והולחנו עבורו. ב-23 באוקטובר 2013 לפנות בוקר, נרצח כבהא באום אל-פחם על ידי שני אלמונים רכובים על אופנוע, אחרי שיצא מהופעה בשמחה מקומית והיה בדרך אל ביתו בכפר קרע. הוא הניח אישה ו-4 ילדים. עשרה ימים אחרי מותו נערכה בכפר הולדתו תהלוכת מחאה, שבה השתתפו כשלושת אלפים אנשים, לרבות דמויות ציבוריות רבות. כשלושה שבועות לאחר הרצח עצרה המשטרה חשודים אחדים במעשה. בינואר 2014 הוגש כתב אישום נגד שלושה חשודים במעורבות ברצח. לפי כתב האישום המניע לרצח היה סירובו של כבהא להזמנה להופיע בחתונה. מאוחר יותר הסתבר שהזמר קיבל איומים לפני ההופעה והרצח התרחש על רקע תחרות בתחום. תושב אום אל פחם הורשע ברצח ובקשר לרצח בשנת 2022. حفلة ام الفحم- لبيار 2004 حفلة عين يبرود 2008 حفلة العيد (احمد الراتب) 2008 حفلة شعفاط ( محمود دعيس) 2008 حفلة سهرة ال حجاج 2008 حفلة جسر الزرقاء 2009 حفلة كفر كنا 2009 حفلة سريس 2009 حفلة مخلص دبورية 2009 حفلة جسر الزرقاء 2009 حفلة ال عزايزة دبورية 2009 حفلة جلجولية 2009 حفلة عرعرة 2009 حفلة سخنين 2009 حفلة الناعورة 2009 حفلة كفرقرع 2009 حفلة عرعة 2009 حفلة بسمة طبعون 2009 حفلة الناعورة 2009 حفلة الطيرة 2009 حفلة المغار 2010 حفلةدبورية 2010 حفلة الشيخ دنون 2010 حفلة دبورية 2011 حفلة مجد الكروم ال سريس 2011 حفلةالقدس 2011 حفلة يطا 2011 حفلة ابو النجيب برطعة 2011 حفلة الناصرة 2011 حفلة الناصرة 2012 حفلة برطعة العريس محمد 2012 حفلة الناصرة قاعة بوس 2012 حفلة باقة الغربيه ابو عادل 2012 حفلة ام الفحم قاعة الانيس 2012 حفلة محمود كبها برطعة 2012 حفلة نابلس 2012 حفلة جت ال علقم 2012 حفلة الطيرة 2012 حفلة الطيبة الزعبية 2013 حفلة صندلة 2013 يوسف عمري Of Love and Resistance: Shafik Kabha, Palestinian Music Icon, 1960-2013, אתר "פלסטיין כרוניקל", 10 בנובמבר 2013 מאמר הספד באתר hotarabmusic עבד עזב, הזמר שנרצח ביום הלא נכון, באתר הארץ, 10 בנובמבר 2013 שירין פלאח סעב, הצדק המאוחר של שפיק כבהא, הזמר שפרץ את המחסומים, באתר הארץ, 17 בינואר 2023 ביוגרפיה (בערבית) אלי לוי וסאמי עבד אל-חמיד, אישום ברצח כוכב המגזר: נורה כי סירב להופעה, אתר חדשות 13, 23 בינואר 2014 אלי אשכנזי, ג'קי חורי, חשד: הזמר הנערץ על ערביי ישראל נרצח כי סירב להופיע בחתונה, באתר הארץ, 14 בנובמבר 2013 פאוזי אבו טועימה, זמר החתונות נרצח כי סירב להופיע באירוע, באתר mynet (כפי שנשמר בארכיון האינטרנט), 3 בפברואר 2014 איתן גליקמן, חסן שעלאן, אחרי יותר מ-9 שנים: גבר הורשע ברצח "כוכב המגזר הערבי", באתר ynet, 11 בינואר 2023